Dobrý deň,
veľmi ma zaujala Vaša ponuka. Nedávno som sa dala na cestu osobného a duchovného rozvoja a som vďačná za všetko, čo mi takto prichádza do života. Jedným z míľnikov k nastoleniu rovnováhy v mojom živote bol aj odchod z predošlého zamestnania, v ktorom ma práca veľmi bavila, ale diali sa veci, ktoré som roky znášala s rôznymi odôvodneniami, ktoré som si sama sebe dávala. Až to prišlo do bodu (dá sa to nazvať aj určitým vyhorením), že ďalej sa už nedalo ísť a odišla som. Dala som si pár mesiacov pauzu, dokončila veci, ktoré som predtým nestíhala a teraz znovu pracujem. Stále si však kladiem otázku, čomu by som sa mala venovať, hoci mám pred sebou možno 14 rokov pracovného života. Našťastie ma sprevádza aj v tejto fáze taká zdravá detská zvedavosť, takže sa aj teším, čo všetko ku mne ešte príde a verím, že to nebude náhoda, ale moja cesta. Žijem sama, som slobodná. Mám svoje predstavy o tom, ako chcem v živote fungovať, len hľadám spôsob a miesto, kde to môžem najlepšie naplniť. Myslím, že ani to, že som v rádiu Lumen zachytila Vašu ponuku, nie je náhoda. Preto by som rada absolvovala konzultáciu, objavila svoje talenty, tešila sa zo zmysluplnej práce a vedela, čo môžem ponúknuť iným ľuďom a ako môžem byť užitočná.
Pozdravujem a prajem pekný týždeň.
Alena, Bratislava
Dobrý deň,